**Тұрақты комиссияның**

**2021 жылғы 14 шілдедегі**

**қаулысы**

**Нұр-Сұлтан қаласы мәслихатының**

**2020 жылғы 30 қыркүйектегі «Нұр-Сұлтан**

**қаласының Төтенше жағдайлар**

**департаментінің табиғи және техногендік**

**сипаттағы төтенше жағдайлардың алдын**

**алу және оларды жою, елорда аумағында**

**өрт қауіпсіздігін қамтамасыз ету бойынша**

**атқарып жатқан жұмыстары туралы»**

**№535/73-VI шешімін іске асыру туралы**

«Нұр-Сұлтан қаласы мәслихатының 2020 жылғы 30 қыркүйектегі «Нұр-Сұлтан қаласының Төтенше жағдайлар департаментінің табиғи және техногендік сипаттағы төтенше жағдайлардың алдын алу және оларды жою, елорда аумағында өрт қауіпсіздігін қамтамасыз ету бойынша атқарып жатқан жұмыстары туралы» №535/73-VI шешімін іске асыру туралы» ақпаратты тыңдап және талқылай отырып, Нұр-Сұлтан қаласы мәслихатының заңдылық, құқық тәртібі және жұртшылықпен жұмыс мәселелері жөніндегі тұрақты комиссиясы Нұр-Сұлтан қаласының Төтенше жағдайлар департаменті (бұдан әрі-Департамент) қалалық мәслихат сессиясы шешімінің ұсынымдарын іске асыру бойынша іс-шараларды жүзеге асырғанын хабарлайды.

Су тасқыны кезеңіндегі төтенше жағдайлардың туындау қаупін азайту мақсатында Департамент «2021-2023 жылдарға арналған су тасқынына қарсы іс-шаралардың жол картасын» іске асыру мониторингін тұрақты негізде жүзеге асырады.

Нұр-Сұлтан қаласының аумағында жергілікті ауқымдағы табиғи және техногендік сипаттағы төтенше жағдайларды жою жөніндегі іс-қимыл жоспары бекітілді.

Азаматтық қорғау қызметтері құралымдарының әзірлігін және жарақтандырылуын тексеру актілері, жұмысты ұйымдастыру және жауапты адамдарды жедел штабтарға бекіту бойынша бұйрықтар қабылданды.

Жыл сайын басқару органдарының дайындық деңгейін арттыру және үйлесімділігін жетілдіру мақсатында Республикалық штабтық жаттығулар мен командалық-штабтық оқу-жаттығулар өткізіледі.

Департамент бөлімшелерімен қала тұрғындарын ақпараттандыру және оқыту бойынша үгіт-профилактикалық және түсіндіру жұмыстары жүргізіледі. Дайындық жүйесіне барлығы 80 мыңнан астам азамат тартылды.

Өртке қарсы тақырып бойынша бұқаралық ақпарат құралдарында баспасөзде 98 мақала жарияланып, теледидар бойынша 43 сюжет, радиодан 28 сөз сөйлеу өткізілді.

Нұр-Сұлтан қаласының аумағында тасқын сулардың қауіпсіз өтуін қамтамасыз ету мақсатында алдын алу іс-шараларының кешені орындалды.

Департаменттің жедел тобы аудандық әкімдіктердің өкілдерімен бірлесіп, зардап шеккендерді уақытша орналастырудың барлық 10 пунктіне комиссиялық аралау жүргізді.

2020 жылмен салыстырғанда елорда аумағында әртүрлі төтенше жағдайлардың туындау тәуекелін барынша азайту бойынша шаралар қабылдау арқылы су тасқыны қаупі бар учаскелер саны 4 учаскеге азайды.

Майбалық көлінің толып кетуіне жол бермеу үшін ұзындығы 6 км топырақты тығыздау және «Кирпичный» тұрғын үй массивінің №4 учаскесінде көлік – логистикалық орталық ауданында тазарту құрылыстарын салу бойынша жұмыстар аяқталды.

Сонымен қатар, қалалық мәслихаттың тұрақты комиссиясы төтенше жағдайлардың туындау қаупін азайтуға бағытталған мәслихат сессиясының ұсынымдарын іске асыру бойынша қабылданып жатқан шараларға және өткізілетін алдын алу іс-шараларына қарамастан, қалада өрт санының азаймай отырғанын атап өтті.

Ағымдағы жылдың бірінші жартыжылдығының қорытындысы бойынша қаладағы өрттің 50%-ға *(268-ден 402-ге дейін)* өсуі тіркелген, соның нәтижесінде 7 *(- 36,4 %, 2020 ж. – 11)* адам қаза тауып, 8 *(-33,3%, 2020ж. – 12)* адам жарақат алған.

Өрттің өсуі пешпен жылытуды орнату кезінде бірыңғай стандарттардың болмауынан және оның пайдаланылуын тиісті бақылаудың болмауынан және тұрғын үй қорында орталықтандырылған жылыту мен газбен жабдықтаудың болмауынан туындады.

Жеке тұрғын үй секторында болған өрттерді талдау тұрмыстық және коммуналдық-тұрмыстық тұтынушылардың газ тұтыну жүйелері мен газ жабдығын қауіпсіз пайдалану талаптарын сақтауын бақылаудың төмен деңгейін көрсетеді.

Электр жабдықтарын орнату және техникалық пайдалану ережелерін, пештерді орнату және пайдалану кезіндегі қауіпсіздік ережелерін бұзу өрттің өсуіне ықпал етеді.

Төтенше жағдайлардың туындау тәуекелдерін төмендету үшін мемлекеттік қолдауға аса мұқтаж азаматтардың үйлері үшін улы газ бен түтінді табу датчиктерін сатып алу тетігі пысықталмаған.

Тасымалданатын газ баллондарының жеке аулалардан сатылуына және көп пәтерлі тұрғын үйлерде тұрмыстық баллондарда сұйытылған мұнай газын пайдалануға тыйым салудың болмауы ерекше алаңдаушылық туғызады.

Ескі үйлерді көшіруге және бұзуға бағытталған қалалық тұрғын үйді жаңарту бағдарламасының (ЖТҚ) болмауы тұрғын үй қорының өртке қарсы жағдайына теріс әсер етеді.

«Нұрлы Жол» теміржол вокзалы ауданындағы су тасқыны қаупі бар учаскеде орналасқан «Щебсклад» саяжай қоғамындағы екі саяжай үйінің тұрғындарын *(11 адам)* көшіру туралы мәселе шешілген жоқ.

«Интернациональный» тұрғын алабында нөсерлік кәріз желілерінің құрылысы аяқталмаған.

Өткізу қабілетінің жеткіліксіздігіне байланысты Сауда көшесі жолының учаскесінде орналасқан Индустриялық парктегі және «Үйсіз жануарларға арналған мамандандырылған паналау орны» аумағына кірер алдындағы су өткізу құбырын ауыстыру және Мамандандырылған ХҚКО ауданындағы айналма трассада екі тюбингтің су өткізу қабілетін жақсарту қажет.

Объектілердің қалыпты және үздіксіз жұмыс істеуі үшін №2 учаскедегі (ЖЭО-3 ауданы) каналды тазарту жұмыстарын жүргізу және «Азаматтарға арналған үкімет» мемлекеттік корпорациясы» КЕАҚ Нұр-Сұлтан қаласы бойынша филиалы ауданында арықты нығайту қажет.

Жоғарыда баяндалғанның негізінде Нұр-Сұлтан қаласы мәслихатының заңдылық, құқық тәртібі және жұртшылықпен жұмыс мәселелері жөніндегі тұрақты комиссиясы **ҚАУЛЫ ЕТТІ**:

1.«Нұр-Сұлтан қаласы мәслихатының 2020 жылғы 30 қыркүйектегі «Нұр-Сұлтан қаласының Төтенше жағдайлар департаментінің табиғи және техногендік сипаттағы төтенше жағдайлардың алдын алу және оларды жою, елорда аумағында өрт қауіпсіздігін қамтамасыз ету бойынша атқарып жатқан жұмыстары туралы» №535/73-VI шешімін іске асыру туралы» ақпарат назарға алынсын.

2. Нұр-Сұлтан қаласының әкімдігіне ұсынылсын:

қаржы қаражатын бөлу мүмкіндігін қарастыру:

қаланың өрт сөндіру бөлімдерінің санын тиісті нормаға жеткізу мақсатында өрт сөндіру деполарын салу үшін;

табиғи су көзінен су алу үшін өрт техникасын орналастыру мүмкіндігімен қаңқасыз әмбебап ангар, пирстер (конструкциялар) салу үшін;

«Нұрлы Жол» теміржол вокзалы ауданындағы су тасқыны қаупі бар учаскеде орналасқан «Щебсклад» саяжай қоғамындағы екі саяжай үйінің тұрғындарын *(11 адам)* көшіру туралы мәселені зерделеу.

3. Нұр-сұлтан қаласының Төтенше жағдайлар Департаментіне ұсынылсын:

Елорда аумағында табиғи және техногендік сипаттағы төтенше жағдайлардың алдын алу және оларды жою, өрт қауіпсіздігін қамтамасыз ету жөніндегі мәслихат сессиясының ұсынымдарын іске асыру жөніндегі жұмысты жалғастыру;

техникалық регламенттердің сақталуына бақылауды күшейту, ұйымдар қызметіндегі тәуекел дәрежесін алдын ала айқындау, азаматтық қорғау саласындағы алдын алу іс-шараларының алдын алу және жүзеге асыру, өрт қауіпсіздігі жүйелері мен құралдарын жарамды күйде ұстау, халықты оқытуды жүргізу жөнінде уақтылы шаралар қабылдау;

табиғи және техногендік сипаттағы төтенше жағдайлар туындаған жағдайда уақтылы және тиімді ден қою үшін басқару органдарының әзірлік деңгейін арттыру және үйлесімділігін жетілдіру үшін командалық-штабтық оқу-жаттығулар өткізу;

төтенше жағдайлардың туындау тәуекелін барынша азайту және тасқын суларды қауіпсіз өткізу үшін Төтенше жағдайлардың алдын алу және оларды жою жөніндегі комиссияның жұмысын жандандыру;

тұрғын үй секторының тұрғындарымен өз үйлерін өрт қауіпсіз жағдайға келтіру бойынша түсіндіру жұмыстарын тұрақты жүргізу;

272 жеке меншік мектепке дейінгі мекемелерге баратын балалардың қауіпсіздігін қамтамасыз ету, өрт қауіпсіздігін сақтау және балабақшалар орналасқан ғимараттарда авариялық шығудың болуы жөніндегі мәселені зерделеу;

Нұр-Сұлтан қаласының әкімдігімен бірлесіп жатақханаларда, уақытша үйлерде және әлеуметтік осал азаматтардың тұрғын үйлерінде датчиктер орнатуды жалғастыру;

табиғи су көзінен су алу үшін өрт техникасын орналастыру мүмкіндігімен қаңқасыз әмбебап ангар, пирстер (конструкциялар) салу үшін ақша қаражатын бөлу жөніндегі бюджеттік өтінім жіберілсін;

тұрғын үй секторында және шаруашылық объектілерінде газгольдерлер мен газ жабдықтарын орнату кезінде өртке қарсы қашықтықты сақтау бойынша шаралар қабылдау және газ жүйелерін, газ жабдықтарын, газбен жылытуды пайдалану кезінде адамдардың қаза болуына жол бермеу мақсатында метан және көміртегі оксиді бойынша газдану сигнализаторларын орнатуды көздеу;

автокөлікке газ жабдықтарын орнатушы фирмалармен газ жүйелерін техникалық пайдалану, қауіпсіздік ережелерін сақтау бойынша түсіндіру жұмыстарын жүргізу және бақылауды күшейту.

4. «Нұр-Сұлтан қаласының Отын-энергетикалық кешені және коммуналдық шаруашылық басқармасы» ММ-не елорда аудандарының әкімдіктерімен бірлесіп ұсынылсын:

Мамандандырылған ХҚКО ауданында айналма трассада екі тюбингтің су өткізу қабілетін жақсарту бойынша жұмыс жүргізу;

Сауда көшесі жолының учаскесінде орналасқан Индустриялық парктегі және «Үйсіз жануарларға арналған мамандандырылған паналау орны» аумағына кірер алдындағы су өткізу құбырын ауыстыру;

еріген қар суын тиімді бұру үшін нығайту және топырақ төгу арқылы арықты кеңейту (№ 55 «Қаракат» балабақша ауданы);

«Азаматтарға арналған үкімет» мемлекеттік корпорациясы» КЕАҚ Нұр-Сұлтан қаласы бойынша филиалы ауданындағы арықты нығайту.

5. «Нұр-Сұлтан қаласының Көлік және жол-көлік инфрақұрылымын дамыту басқармасы» ММ ұсынылсын:

«Интернациональный» тұрғын үй алабында нөсерлік кәріз желілерінің құрылысын аяқтау.

6. «Нұр-Сұлтан қаласының Тұрғын үй және тұрғын үй инспекциясы басқармасы» ММ ұсынылсын:

ескі үйлерді көшіруге және бұзуға бағытталған тұрғын үйді реновациялаудың қалалық бағдарламасын (ЖТҚ) әзірлеу жөніндегі мәселені зерделеу;

жеке сектор тұрғындарының газ тұтыну жүйелерін, жабдықтар мен газ баллонын қауіпсіз пайдалану талаптарын сақтау жөнінде шаралар қабылдау.

**Нұр-Сұлтан қаласы мәслихатының**

**заңдылық, құқық тәртібі және**

**жұртшылықпен жұмыс мәселелері**

**жөніндегі тұрақты комиссиясы**

**төрағасының орынбасары Н. Мақжанова**